1. Originaal esineb peetult rahvalikus lause- ja sõnakujus, õigemini murdes. Vastena oleks stiilne olnud tarvitada ka mõnd kirjakeelele lahedamat murret. Selle mittetegemisega on teoselt riisutud üks iseloomulisemaid realistlik-naturalistliku stiili iseärasusi, ta on tehtud liiga literaarseks ja seega psühholoogiliselt teatud määral võltsiks. Ülepea: rahvalikkust, ladusust, keelelihtsust ei ole  tõlkes küllaldaselt säilinud. Tõlkija resp. redigeerija ei näe küllalt valdavat elavat rahvakeelt. Murret esineb ainult kord poisi­kese suus: 'süv-vä' (24), mis aga sel juhul on tarbetu ja põhjen­damatu kõrvalekaldumine.